Gandia posa en valor la seua riquesa musical amb la iniciativa 'Himnes Ciutat de Gandia'
12 febrer 2024

## Gandia posa en valor la seua riquesa musical amb la iniciativa 'Himnes Ciutat de Gandia'12 febrer 2024Última actualització: 12 febrer 2024

![](../gestion/img/a0275ce6d42479e8ae04e84887c6cded84dacd0aeefc098f145753497c8bbc73.jpg)  
  

El **Teatre Serrano** va acollir aquest diumenge el **concert 'Himnes Ciutat de Gandia'**. Una iniciativa que ha consistit a recuperar i dignificar algun dels himnes més importants de la ciutat com són el Beatus Noster, de Jacobo Ferrer; La Delicà de Gandia, de Miquel Vercher; l'himne de Gandia, de Salvador Gea; l'himne del C.F. Gandia, de Miguel Villar; l'himne de l'UP Basket Gandia, de Carlos Navarro; l'himne de la Junta Local Fallera, d'Ignacio Moreno; l'himne a Sant Nicolau, de V. Valdes i l'himne de la Fideuà, de Miguel Villar.  
  
La iniciativa va comptar amb la col·laboració de la **Banda de l'Escola de Música del Grau**, la **Coral Renaixença de Vilallonga**, el **cor Sant Blai de Potries** i el **cor Societat Musical de Benirredrà**. Tots ells **dirigits per Juan Miguel Terrazas i coordinats per Zábalo Borrás i Mamen Bautista**.  
  
L'**alcalde de Gandia, José Manuel Prieto** va felicitar tots els implicats en aquest afany que ha permés recuperar el patrimoni musical de la ciutat i potenciar la identitat de Gandia com a poble. _"Un poble mediterrani que es comunica sempre amb música. Hem sentit unes composicions emblemàtiques que identifiquen els col·lectius i que ens uneixen i enorgulleixen com a ciutat"_.  
  
_"Des de l'Ajuntament de Gandia no desistirem del nostre afany, i continuarem donant-li suport i programant concerts, espectacles i activitats relacionades amb la música. Continuarem cedint i mantenint edificis municipals i continuarem posant a la vostra disposició el Teatre Serrano, per facilitar les actuacions",_ ha declarat l'alcalde.